RHAN 8

ADOLYGIADAU AC APELAU
PENNOD 2

ADOLYGIADAU

Gofyn am adolygiad
173
1
Rhaid gwneud cais i adolygu penderfyniad apeliadwy drwy roi hysbysiad (“hysbysiad am gais”) i ACC.
2
Rhaid i hysbysiad am gais nodi’r sail ar gyfer yr adolygiad.
3
Ond ni chaiff person roi hysbysiad am gais os yw is-adran (4), (5) neu (6) yn gymwys.
4
Mae’r is-adran hon yn gymwys—
a
os penderfyniad i ddiwygio ffurflen dreth y person o dan adran 45 tra bo ymholiad yn mynd rhagddo yw’r penderfyniad y mae’r person yn dymuno i ACC ei adolygu, a
b
os nad yw’r ymholiad wedi ei gwblhau hyd yma.
5
Mae’r is-adran hon yn gymwys pan fo’r person wedi apelio i’r tribiwnlys yn erbyn y penderfyniad ac nad yw’r apêl wedi ei thynnu’n ôl.
6
Mae’r is-adran hon yn gymwys—
a
pan fo’r person wedi ymrwymo i gytundeb setlo mewn perthynas â’r penderfyniad y mae’r person yn dymuno i ACC ei adolygu, a
b
pan na fo’r person wedi rhoi hysbysiad tynnu’n ôl o’r cytundeb o dan adran 184(4).
7
Nid yw’r adran hon yn rhwystro ymdrin â phenderfyniad apeliadwy yn unol ag adran 184.
A. 173 mewn grym ar 25.1.2018 gan O.S. 2018/33, ergl. 2(i)
A. 173 ddim mewn grym ar y Cydsyniad Brenhinol, gweler a. 194(2)